**Informacija apie gautą planuojamos trąšų gamybos įmonės Vakarų g. Kėdainiuose statybos ir veiklos poveikio aplinkai vertinimo ataskaitą**

**Planuojamos ūkinės veiklos užsakovas** – UAB „Vitera Baltic”, Jonavos g. 204A, 44132 Kaunas, Tel. (8 37) 330069, faks. (8 37) 333140.

**Planuojamos ūkinės veiklos (toliau - PAV) dokumentų rengėjas** – UAB „Sweco Lietuva”, V. Gerulaičio g.1, 08200 Vilnius, Tel. (8 5) 2622621, faks. (8 5) 2617507.

**Planuojamos ūkinės veiklos pavadinimas –** Planuojamos trąšų gamybos įmonės Vakarų g. Kėdainiuose statyba ir veikla

**Planuojamos ūkinės veiklos vieta (apskritis, miestas, rajonas, seniūnija, kaimas, gatvė)** – Vakarų g. Kėdainiai, Kėdainių miesto seniūnija, Kėdainių r. savivaldybė

**Atsakinga institucija** – Aplinkos apsaugos agentūra

**Poveikio aplinkai vertinimo subjektai:**

1. Kauno visuomenės sveikatos centras 2014-11-06 raštu Nr. 2-4289-14 (8.38.) pritarė PAV programai, 2015-07-24 raštu Nr. 2-2875-14 (8.52.) pritarė PAV ataskaitai ir neprieštarauja planuojamos ūkinės veiklos galimybėms pasirinktoje vietoje (Vakarų g. Kėdainiuose).
2. Kėdainių rajono savivaldybės administracija 2014-11-06 raštu Nr. AS-5625 pritarė PAV programai; 2015-07-28 raštu Nr. AS -3024 pritarė PAV ataskaitai ir planuojamai ūkinei veiklai su sąlyga, kad atsižvelgta į rašte išdėstytas pastabas.
3. Kultūros paveldo departamento prie Kultūros ministerijos Kauno teritorinis padalinys 2014-11-19 raštu Nr. (1.29K)2K-1921 pritarė PAV programai ir dėl rašte išdėstytų aplinkybių KPD KTP nepageidavo nagrinėti ataskaitą.
4. Kauno apskrities priešgaisrinė gelbėjimo valdyba 2014-11-11 raštu Nr. 13-2203 pritarė PAV programai, 2015-07-21 raštu Nr. 13-1215 pritarė PAV ataskaitai ir planuojamai veiklai.

Visuomenė apie parengtą PAV programą buvo informuota: 2014-10-14 respublikiniame laikraštyje „Lietuvos žinios“ ir 2014-10-14 laikraštyje „Kėdainių mugė“ Nr. 80(1741) bei Kėdainių rajono savivaldybės ir Kėdainių seniūnijos skelbimų lentose.

Informacija apie visuomenės viešą supažindinimą su planuojamos ūkinės veiklos poveikio aplinkai vertinimo ataskaita buvo skelbiama: 2015-05-29 respublikiniame laikraštyje „Lietuvos žinios“ ir 2015-05-29 laikraštyje „Kėdainių mugė“ Nr. 40(1802) bei Kėdainių rajono savivaldybės ir Kėdainių seniūnijos skelbimų lentose. Viešajame supažindinime dalyvavo PAV dokumentų rengėjo atstovai, planuojamos ūkinės veiklos užsakovo atstovas, suinteresuotos visuomenės atstovai į susirinkimą neatvyko. 2015-06-15 įvykusio susirinkimo metu ir po susirinkimo suinteresuotos visuomenės pasiūlymų nebuvo gauta.

**Prašymų teikimo terminas** –iki 2015 m. rugpjūčio 17 d. visuomenė turi teisę kreiptis į atsakingą instituciją (Aplinkos apsaugos agentūrą) ir raštu pateikti prašymus planuojamos ūkinės veiklos poveikio aplinkai vertinimo ataskaitos klausimais.